હવે ‘ઈન્ડિયા ટુડે’ની સ્પેશિયલ ઈન્વેસ્ટિગેશન ટીમે પથ્થરબાજોને રૂપિયા પૂરા પાડતા ફાઈનાન્શિયરનો પર્દાફાશ કર્યો છે. આ અંગે હવે નક્કર પુરાવા મેળવવામાં સફળતા મળી છે. તેના પરથી સ્પષ્ટ થાય છે કે ખીણમાં તે આક્રોશ જોવા મળ્યો છે તેની સ્ક્રિપ્ટ પાકિસ્તાનમાં લખવામાં આવે છે. હુર્રિયતના ગિલાની ગ્રૂપના પ્રાંતિય અધ્યક્ષ નઈમ ખાન સાથે આ ટીમના અંડરકવર રિપોર્ટરોએ સંપર્ક સાધ્યો હતો અને સ્વયંને કાલ્પનિક ધન કુબેર ગણાવીને કાશ્મીરના અલગતાવાદીઓને ફંડિંગ કરવાની ઈચ્છા વ્યક્ત કરી હતી. ત્યાર બાદ નઈમ ખાન ચોરી છુપીથી અંડર ક્વર રિપોર્ટર્સને મળવા દિલ્હી સુધી પહોંચી ગયો હતો.